**Nordmanns-Forbundet/Norwegians Worldwide** var en verdensomspennende organisasjon for nordmenn i alle land, deres etterkommere, nordmenn midlertidig bosatt i utlandet (expats) og andre norgesinteresserte. Organisasjonens mål var å være en viktig bidragsyter i å fremme Norge, norsk kultur og norske interesser internasjonalt. Organisasjonen var under beskyttelse av kong Harald og ble stiftet i 1907. Den hadde per 2012 medlemmer i 33 land og 21 selvstendige avdelinger, hvorav 17 i USA. I 2020 ble Nordmanns-Forbundet slått sammen med Norge-Amerika Foreningen (NORAM).

Medlemsblad
-----------

Organisasjonens medlemsblad *Norwegians Worldwide* omhandler norsk kultur og historie, samt mat, kunst, design, litteratur, reise og film. Det inneholder også intervjuer med aktuelle profiler i det norske samfunnet, som politikere, artister, filmskapere og designere. Bladet utgis fire ganger i året og erstattet *The Norseman*. Nordmanns-Forbundet utga også tidligere juleheftet *Norges jul*.

Aktiviteter
-----------

Nordmanns-Forbundet arrangerer hver sommer «Norgesskolen», som er en tre ukers sommerskole i norsk språk og kultur for utenlandsboende norske barn og andre interesserte.

Nøkkelpersonell
---------------

Generalsekretærer
* Hanne Aaberg (2012-)
* Lasse Espelid (2008–2012)
* Georg A. Broch (2004–2008)
* Kjetil A. Flatin (2001–2004)
* Gunnar Gran (2000–2001)
* Johan Fredrik Heyerdahl (1983–2000)
* Johan Hambro (1955–1983)
* USA: Edvard Hambro (1941–1945)
* Arne Kildal (1925-1941 (WWII) og 1945-1955)\*
* Sigurd Folkestad (1920–1925)
* Simon Christian Hammer (1917–1920)
* Wilhelm Morgenstierne (1914–1917)
* Carl Joachim Hambro (1910–1914)
* Thoralv Klaveness (1908–1910)

\*I krigsårene sa de valgte representantene fra seg sine posisjoner da nazistene tok over.

Presidenter
* Inger E. Prebensen (2014–2020)
* Erik Giercksky (2012–2014)
* Hallgrim Berg (2005-2012)
* Tom Vraalsen (2005–2008)
* Lucy Smith (2001–2005)
* Kjetil A. Flatin (1998–2001)
* Inge Lønning (1988–1998)
* Wilhelm Mohr (1980–1988)
* Paul Thyness (1974–1980)
* Torolv Kandahl (1963–1974)
* Aksel Kvam (1960–1963)
* Jacob S. Worm-Müller (1954–1960)
* Didrik Arup Seip (1946–1954)
* Carl J. Hambro (1924-1941 (WWII) og 1945-1946)\*
* Finn Støren (kommisarisk, 1941-1945)
* Fredrik Georg Gade (1915–1924)
* Carl Christian Berner (1906–1915)

\*I krigsårene sa de valgte representantene fra seg sine posisjoner da nazistene tok over.

Redaktører
* Maria Vang Ormhaug (2012-)
* Anne C. Wangberg (2010–2012)
* Harry T. Cleven (2003–2010)
* Thor Bjarne Bore (2004–2007)
* Glenn Ostling (2000–2001)
* Gunnar Gran (2001–2003)
* Dina Tolfsby (1988–2000)
* Johan Fredrik Heyerdahl (1983–1999)
* Johan Hambro (1955–1984)
* Oddm Ljone (1950–1955)
* Ludvig Saxe (1945–1949)
* Carl Garman (1944–1945)
* Ingolf Hoel (1941–1944)
* Edvard Hambro (1942)
* Ludvig Saxe (1924–1941)
* Sigurd Folkestad (1920–1924)
* S. C. Hammer (1917–1920)
* Wilhelm Morgenstierne (1916–1917)
* C. J. Hambro (1911–1916)
* Fredrik Georg Gade (1908–1911)

Nordmanns-Reiser
----------------

Nordmanns-Reiser er en turoperatør som har spesialisert seg på reiser til Amerika og cruise rundt om i verden, og har sitt utspring fra Nordmanns-Forbundet/Norwegians Worldwide. Selskapet ble stiftet i 1983 og overtatt av nåværende hovedaksjoner og daglig leder, Carl-Erik Anfindsen, i 1990. Hovedkontoret ligger i Oslo, og bedriften har en avdeling i Bergen. Det arrangeres turer i fellesskap, slik at medlemmene skal kunne opprettholde kontakt gjennom besøk både i Norge og USA.

Fusjon
------

I 2020 fusjonerte Nordmanns-Forbundet (NWW) og Norge-Amerika Foreningen (NORAM). Den nye organisasjonen heter Norge-Amerika Foreningen. Norge-Amerika Foreningens formål er å fremme transatlantisk samarbeid gjennom akademisk og kulturell utveksling som sikrer livslang læring.

Foreningen skal arbeide for:

* Skoleelever: Fremme norsk språk, kultur og friluftsliv gjennom videre drift av Norgesskolen, en sommerskole i Telemark for elever med tilknytning til Norge, bosatt i utlandet.
* Studenter: Fortsette arbeidet med å formidle stipender fra Norge-Amerika Stiftelsen og samarbeidende stiftelser i USA, tilby gratis veiledning om studiemuligheter i Nord-Amerika og Norge, og gi oppdatert informasjon til elever, studenter og rådgivere over hele landet.
* Alumni: Etablere nye arenaer og nettverk for å fremme livslang læring.
* Nettverk: Styrke og utvikle nettverket i Nord-Amerika for medlemmer og alumni, og med samarbeidsorganisasjoner og universiteter.

NWW og NORAM er søsterorganisasjoner, og skal sammen ivareta en mer enn 100-årig historikk bl.a. gjennom en videreføring av samarbeidet med Norsk Utvandrermuseum, American Scandinavian Foundation og andre organisasjoner. Norge-Amerika Foreningen fortsetter som en medlemsforening, der alle med interesse for transatlantisk samarbeid er velkommen.

Referanser
----------

1. ↑  Årsberetning 2014. Besøkt 16. mars 2021.

Eksterne lenker
---------------

* Offisielt nettsted Rediger på Wikidata
* Norgesskolen